કમિશ્નર મુકેશ કુંભારાણા બાળકોની હાઇજેનીક ખોરાક મળે  વ્યવસ્થા કરવાને બદલે હાલમાં જે વ્યવસ્થા ચાલી રહી છે તે વ્યવસ્થાનો લુલો બચાવ કરવા મેદાને આવ્યા છે… આ સંજોગોમાં મીસ્ટર કુંભારાણા તમે સાંભળી લો જામનગરના ગરીબ બાળકો ફકત ધુંમાડાવાળો જ ખાઇ નથી રહયા પરંતુ વહેલી સવારે રંધાયેલો વાસી ખોરાક પણ ખાઇ રહયા હોવાના ચોંકાવનારા પુરાવા ‘નવાનગર ટાઇમ’ને હાથ લાગ્યા  અગાઉ મઘ્યાહન ભોજન યોજનામાં 15 હજાર બાળકો માટે ત્રણ રસોડે રસોઇ થતી હતી પરંતુ બાળકોના મોઢામાંથી કોળીયા છીનવી રોકડી કરવામાં માહેર લોકોએ ત્રણની બદલે એક રસોડાંમાં અને એ પણ ચુલા ઉપર રસોઇ બનાવવાનો તઘલખી નિર્ણય લેતાં હાલમાં વહેલી સવારે મઘ્યાહન ભોજન યોજનાના એક જ રસોડે 15 હજાર બાળકો માટે  બને છે જે બપોરે 12-30 વાગ્યા બાદ બાળકોને પીરસવામાં આવી રહયું છે.